               EUROPOS KOMISIJA
            Briuselis, 2019 02 11
            COM(2019) 74 final
            2019/0036(NLE)
            Pasiūlymas
            TARYBOS SPRENDIMAS
            dėl pozicijos, kurios Europos Sąjungos vardu turi būti laikomasi ES ir Ukrainos asociacijos taryboje, dėl Europos Sąjungos ir Europos atominės energijos bendrijos bei jų valstybių narių ir Ukrainos asociacijos susitarimo XXVII priedo pakeitimo

               AIŠKINAMASIS MEMORANDUMAS

               1.Pasiūlymo dalykas

               Šis pasiūlymas teikiamas dėl sprendimo, kuriuo nustatoma pozicija, kurios Sąjungos vardu turi būti laikomasi ES ir Ukrainos asociacijos taryboje dėl numatomo priimti sprendimo dėl ES ir Ukrainos asociacijos susitarimo XXVII priedo (Bendradarbiavimas energetikos srityje, įskaitant branduolinės energetikos klausimus) pakeitimo.

               2.Pasiūlymo aplinkybės

               2.1.ES ir Ukrainos asociacijos susitarimas

               Europos Sąjungos ir Europos atominės energijos bendrijos bei jų valstybių narių ir Ukrainos asociacijos susitarimu (toliau – Susitarimas) siekiama nustatyti ES ir Ukrainos laipsniškos politinės asociacijos ir ekonominės integracijos sistemą. Jame nustatyta įsipareigojimų reformuoti Ukrainos ekonomikos sektorius pagal ES acquis ir, be kita ko, tikslas, remiantis ES energetikos srities acquis, didinti rinkos integraciją ir reglamentavimo derinimą su svarbiausiomis energetikos sektoriaus ES acquis nuostatomis. Energetikos sektoriaus įsipareigojimai nurodyti Susitarimo V antraštinės dalies (Ekonominis ir sektorių bendradarbiavimas) 1 skyriuje (Bendradarbiavimas energetikos srityje, įskaitant branduolinės energetikos klausimus). Kai kurie iš šių įsipareigojimų, pvz., tranzito ir vežimo taisyklės, susijusios su energetikos sektoriaus prekybiniais aspektais, taip pat nurodyti IV antraštinės dalies (Prekyba ir su prekyba susiję klausimai) 11 skyriuje (Su prekyba susiję energetikos klausimai). Susitarimas įsigaliojo 2017 m. rugsėjo 1 d.

               2.2.ES ir Ukrainos asociacijos taryba

               ES ir Ukrainos asociacijos taryba – vienas iš Susitarimu įsteigtų bendrų organų. Remdamasi Susitarimo 461 straipsniu ji prižiūri ir stebi, kaip taikomas ir įgyvendinamas Susitarimas, ir atsižvelgdama į jo tikslus periodiškai peržiūri, kaip jis funkcionuoja. Asociacijos taryba reguliariai (bent kartą per metus ir jei būtina pagal susiklosčiusias aplinkybes) renkasi ministrų lygmeniu bet kokios reikiamos sudėties ir yra sudaryta iš Europos Sąjungos Tarybos narių, Europos Komisijos narių ir Ukrainos Vyriausybės narių. Ji yra įgaliota priimti Susitarimo Šalims privalomus sprendimus Susitarimo taikymo srityje, įskaitant sprendimus dėl Susitarimo priedų atnaujinimo ar keitimo. Ji taip pat gali priimti rekomendacijas. Sprendimai ir rekomendacijos priimami Šalių sutarimu po to, kai užbaigiamos atitinkamos vidaus procedūros.

               2.3.Numatomas ES ir Ukrainos asociacijos tarybos aktas

               ES ir Ukrainos asociacijos taryba numato priimti sprendimą dėl Europos Sąjungos ir Europos atominės energijos bendrijos bei jų valstybių narių ir Ukrainos asociacijos susitarimo XXVII priedo pakeitimo (toliau – numatomas aktas).

               Numatomo akto tikslas – atnaujinti XXVII priede (Bendradarbiavimas energetikos srityje, įskaitant branduolinės energetikos klausimus) pateiktą ES aktų sąrašą, kad būtų atsižvelgta į esminius ES energetikos acquis pokyčius, įvykusius ES nuo to laiko, kai baigtos derybos dėl Susitarimo.

               Numatomu aktu taip pat ketinama įtraukti į Susitarimo XXVII priedą papildomų nuostatų dėl derinimo Ukrainos energetikos sektoriuje stebėsenos. Šiomis nuostatomis siekiama stiprinti energetikos sektoriaus reformos teisinių aspektų koordinavimą bei priežiūrą ir prisidėti prie tinkamo ir veiksmingo vidaus aktų, pagrįstų ES energetikos acquis, įgyvendinimo Ukrainoje.

               Numatomas aktas bus privalomas Šalims pagal Susitarimo 463 straipsnį, kuriame nustatyta: „Siekiant šio susitarimo tikslų Asociacijos taryba įgaliojama priimti šio susitarimo taikymo sričiai priklausančius sprendimus jame numatytais atvejais. Tokie sprendimai privalomi Šalims ir jos imasi tinkamų priemonių, be kita ko, jei būtina, konkrečių veiksmų pagal šį susitarimą įsteigtuose specialiuosiuose organuose, kad įgyvendintų priimtus sprendimus. Asociacijos taryba taip pat gali teikti rekomendacijas. Ji priima savo sprendimus ir rekomendacijas Šalių susitarimu po to, kai užbaigiamos atitinkamos vidaus procedūros.“

               3.Pozicija, kurios turi būti laikomasi Sąjungos vardu

               Numatomu aktu atnaujinamas Susitarimo XXVII priede pateiktas ES acquis, su kurio Ukraina įsipareigojo suderinti savo vidaus teisės aktus, sąrašas, ir įtraukiamos papildomos taisyklės, kuriomis siekiama paremti Ukrainos pastangas derinti savo vidaus teisės aktus su ES energetikos acquis.

               Kalbant apie ES acquis sąrašą, priedą reikia atnaujinti, kad būtų atsižvelgta į esminius ES energetikos acquis pokyčius, įvykusius ES nuo to laiko, kai baigtos derybos dėl Susitarimo. Keli pirminiame Susitarimo priede išvardyti ES aktai nebegalioja, buvo panaikinti arba iš dalies pakeisti, be to, Europos Sąjunga priėmė naujų aktų. Todėl Susitarimo XXVII priedą reikia atnaujinti, kad Ukrainos pastangos derinti nuostatas su ES acquis nuosekliai atitiktų esamą ES acquis padėtį. Ukrainos įsipareigojimai derinti savo energetikos sektoriaus teisės aktus su ES energetikos acquis nekeičia ES taisyklių ar jų taikymo srities. Ukrainos energetikos sektoriaus prievolių mastas taip pat išaugo dėl narystės Energijos bendrijoje (nuo 2011 m.) ir dėl Susitarimo XXVII priede pateikto ES acquis įgyvendinimo. Be to, 2016 m. ES ir Ukrainos bendradarbiavimas energetikos sektoriuje buvo papildomai sustiprintas pasirašius ES ir Ukrainos susitarimo memorandumą dėl strateginės partnerystės energetikos srityje. Susitarimo memorandumu remiamas įsipareigojimas pasiekti ekonominę integraciją ir politinę asociaciją bei nustatytas tikslas visiškai integruoti energetikos rinkas, remiantis penkiais ES energetikos sąjungos aspektais. Dėl minėtųjų pokyčių būtina atnaujinti Susitarimo XXVII priede pateiktą ES acquis sąrašą.

               Be to, numatomu aktu į Susitarimo XXVII priedą įtraukiamos papildomos nuostatos dėl Ukrainos energetikos sektoriaus nuostatų derinimo stebėsenos, įskaitant veiksmingo ES energetikos acquis įgyvendinimo, konsultacijų dėl šio sektoriaus teisės aktų pasiūlymų projektų ir ataskaitų teikimo Asociacijos tarybai taisykles. Šiomis nuostatomis siekiama stiprinti energetikos sektoriaus reformos teisinių aspektų koordinavimą bei priežiūrą ir prisidėti prie tinkamo ir veiksmingo vidaus aktų, pagrįstų ES energetikos acquis, įgyvendinimo Ukrainoje. Remiantis pastarųjų ketverių metų patirtimi matyti, kad Ukraina padarė pažangą keliais energetikos sektoriaus reformos aspektais, tačiau taip pat aišku, kad reikia papildomų paramos priemonių, kad reformos, kurių imamasi, būtų neatšaukiamos ir tvarios. Todėl papildomomis nuostatomis siekiama prisidėti prie Ukrainos tinkamo nuostatų derinimo ir suderintų teisės aktų įgyvendinimo, remiantis ES energetikos acquis.

               Šis pasiūlymas visiškai dera ir su bendrąja ES Rytų partnerystės politika, ir su konkrečiai Ukrainai skirtomis nuostatomis, nes padedama įgyvendinti Asociacijos susitarimą ir jo tikslus. Jis taip pat dera su ES energetikos politika, pagrįsta penkiais energetikos sąjungos aspektais, įskaitant susijusį su energijos tiekimo saugumu, ir Ukrainos kaip strateginės dujų tranzito šalies vaidmeniu. Jis atitinka ES energetikos acquis ir juo skatinama, kad ES asocijuotieji partneriai jį priimtų, taigi prisidedama ir prie ES tikslų, susijusių su energijos tiekimo saugumu. Pasiūlymas taip pat dera su apskritai visa ES išorės energetikos politika ir konkrečiomis Energijos bendrijai skirtomis nuostatomis, remiant pastarosios tikslą integruoti savo šalių narių, kurioms priklauso ir Ukraina, energetikos rinkas.

               Pasiūlymas taip pat dera su persvarstyta ES kaimynystės politika ir susijusiu bendradarbiavimu su Ukraina ir kitomis kaimynystės šalimis. Visų pirma juo prisidedama prie veiksmų veiksmingai ir tvariai reformuoti Ukrainos energetikos sektorių, o tai dalis ES ir Ukrainos politinės asociacijos ir ekonominės integracijos proceso. Savo ruožtu šios pastangos padeda siekti stabilumo ir klestėjimo kaimynystės šalyse. Atsižvelgiant į tai, kad ES energetikos acquis pagrįsta energetikos sektoriaus reforma prisidės prie tvaresnės Ukrainos klimato politikos, šiuo pasiūlymu taip pat užtikrinamas derėjimas su ES klimato politikos tikslais. Galiausiai, pasiūlymu remiama tolesnė dvišalės prekybos energetikos produktais bei paslaugomis ir investicijų plėtra, kadangi energetikos sektoriaus reforma siekiama pašalinti esamas reglamentavimo kliūtis prekybai energija.

               Manoma, kad numatomu pasiūlymu bus papildomai remiama Ukrainos energetikos sektoriaus reforma, kuri šiuo metu įgyvendinama, kad būtų visapusiškai laikomasi energetikos sektoriaus įsipareigojimų, numatytų ES ir Ukrainos asociacijos susitarime.

               4.Teisinis pagrindas

               4.1.Procedūrinis teisinis pagrindas

               4.1.1.Principai

               Sutarties dėl Europos Sąjungos veikimo (SESV) 218 straipsnio 9 dalyje numatyti sprendimai, kuriais „nustatomos pozicijos, kurios Sąjungos vardu priimamos susitarimu įsteigtame organe, kai tam organui reikia priimti teisinę galią turinčius aktus, išskyrus aktus, papildančius arba pakeičiančius susitarimo institucinę struktūrą“.

               Sąvoka „teisinę galią turintys aktai“ apima aktus, turinčius teisinę galią pagal aptariamą organą reglamentuojančias tarptautinės teisės normas. Ji taip pat apima priemones, kurios nėra privalomos pagal tarptautinę teisę, tačiau „gali stipriai paveikti Sąjungos teisės akto leidėjo priimamų teisės aktų [...] turinį“
                  1
               .

               4.1.2.Taikymas aptariamuoju atveju

               ES ir Ukrainos asociacijos taryba yra įsteigta susitarimu, būtent ES ir Ukrainos asociacijos susitarimu.

               Aktas, kurį turi priimti ES ir Ukrainos asociacijos taryba, yra teisinę galią turintis aktas. Numatomas aktas bus privalomas pagal tarptautinę teisę, vadovaujantis ES ir Ukrainos asociacijos susitarimo 463 straipsniu. Numatomu aktu Susitarimo institucinė struktūra nepapildoma ir nekeičiama.

               Todėl siūlomo sprendimo procedūrinis teisinis pagrindas yra SESV 218 straipsnio 9 dalis.

               4.2.Materialinis teisinis pagrindas

               4.2.1.Principai

               Sprendimo pagal SESV 218 straipsnio 9 dalį materialinis teisinis pagrindas pirmiausia priklauso nuo numatomo akto, dėl kurio Sąjungos vardu nustatoma pozicija, tikslo ir turinio. Jeigu numatomu aktu siekiama dviejų tikslų arba jį sudaro dvi dalys ir jeigu vieną iš tų tikslų ar dalių galima laikyti pagrindiniu tikslu arba pagrindine dalimi, o kita dalis ar kiti tikslai yra tik papildomi, sprendimas pagal SESV 218 straipsnio 9 dalį turi būti grindžiamas tik vienu materialiniu teisiniu pagrindu – tuo, kurio reikalauja pagrindinis ar svarbesnis tikslas arba dalis.

               4.2.2.Taikymas aptariamuoju atveju

               Pagrindinis numatomo akto tikslas ir turinys yra susiję su energetikos sektoriumi, įskaitant branduolinės energetikos klausimus. Todėl siūlomo sprendimo materialinis teisinis pagrindas yra SESV 194 straipsnis.

               4.3.Išvada

               Siūlomo sprendimo teisinis pagrindas turėtų būti SESV 194 straipsnis kartu su 218 straipsnio 9 dalimi.

               5.Numatomo akto skelbimas

               ES ir Ukrainos asociacijos tarybos aktu bus iš dalies pakeistas ES ir Ukrainos asociacijos susitarimo XXVII priedas, todėl tikslinga priimtą aktą paskelbti Europos Sąjungos oficialiajame leidinyje.

               2019/0036 (NLE)

               Pasiūlymas

               TARYBOS SPRENDIMAS

               dėl pozicijos, kurios Europos Sąjungos vardu turi būti laikomasi ES ir Ukrainos asociacijos taryboje, dėl Europos Sąjungos ir Europos atominės energijos bendrijos bei jų valstybių narių ir Ukrainos asociacijos susitarimo XXVII priedo pakeitimo

               EUROPOS SĄJUNGOS TARYBA,

               atsižvelgdama į Sutartį dėl Europos Sąjungos veikimo, ypač į SESV 194 straipsnį kartu su 218 straipsnio 9 dalimi,

               atsižvelgdama į Europos Komisijos pasiūlymą,

               kadangi:

               (1)Europos Sąjungos ir Europos atominės energijos bendrijos bei jų valstybių narių ir Ukrainos asociacijos susitarimas (toliau – Susitarimas) buvo Sąjungos sudarytas Tarybos sprendimu 2017/1248
                  2
                ir įsigaliojo 2017 m. rugsėjo 1 d.;

               (2)pagal Susitarimo 273 straipsnį Šalys pritaiko savo teisės aktus, kaip nurodyta Susitarimo XXVII priede, kad užtikrintų, kad visos elektros ir dujų perdavimo sąlygos būtų objektyvios, pagrįstos, skaidrios ir nediskriminacinės;

               (3)be to, siekiant pažangos rinkų integracijos srityje, Susitarimo 337 straipsnyje numatyta, kad Šalys toliau ir intensyviau bendradarbiautų energetikos srityje, be kita ko, vykdydamos laipsnišką derinimą energetikos sektoriuje;

               (4)Susitarimo 341 straipsnyje nustatyta, kad laipsniškas derinimas energetikos sektoriuje vykdomas pagal Susitarimo XXVII priede nustatytą tvarkaraštį;

               (5)Susitarimo 474 straipsnyje numatyta, kad Ukraina įsipareigoja laipsniškai derinti savo teisės aktus su Sąjungos teisės aktais, taip pat energetikos sektoriuje;

               (6)nuo derybų dėl Susitarimo pabaigos ES energetikos sektoriaus acquis iš esmės keitėsi;

               (7)pagal Susitarimo 463 straipsnio 1 ir 3 dalis ES ir Ukrainos asociacijos taryba (toliau – Asociacijos taryba) gali priimti sprendimus, siekdama Susitarimo tikslų. Visų pirma, ji gali atnaujinti arba iš dalies keisti Susitarimo priedus, atsižvelgdama į ES teisės raidą ir taikomus standartus, nustatytus tarptautiniuose dokumentuose, kuriuos Šalys laiko svarbiais;

               (8)todėl Asociacijos taryba, norėdama atsižvelgti į Sąjungos acquis raidą, turi iš dalies pakeisti Europos Sąjungos ir Europos atominės energijos bendrijos bei jų valstybių narių ir Ukrainos asociacijos susitarimo XXVII priedą;

               (9)Susitarimo 475 straipsnyje bendrai apibrėžiamos Ukrainos teisės derinimo su ES teise, įskaitant įgyvendinimo ir vykdymo užtikrinimo aspektus, stebėsenos nuostatos. Jame nustatyta, kad ataskaitų teikimo ir vertinimo procesas turi būti vykdomas atsižvelgiant į specialią Susitarime arba pagal Susitarimą įsteigtų institucinių organų sprendimuose nustatytą tvarką;

               (10)siekiant užtikrinti, kad reformos būtų įgyvendinamos veiksmingiau, reikia sustiprinti energetikos sektoriaus reformos stebėsenos priemones;

               (11)todėl Asociacijos taryba turi iš dalies pakeisti Susitarimo XXVII priedą, kad būtų numatytos išsamesnės Ukrainos energetikos sektoriaus teisės derinimo su ES teise stebėsenos taisyklės;

               (12)todėl būtina nustatyti poziciją, kurios turi būti laikomasi Sąjungos vardu ES ir Ukrainos asociacijos taryboje, dėl Asociacijos tarybos sprendimo iš dalies pakeisti Susitarimo XXVII priedą,

               PRIĖMĖ ŠĮ SPRENDIMĄ:

               1 straipsnis

               Pozicija, kurios Sąjungos vardu turi būti laikomasi ES ir Ukrainos asociacijos taryboje, grindžiama prie šio sprendimo pridėtu ES ir Ukrainos asociacijos tarybos akto projektu.

               2 straipsnis

               Šis sprendimas skirtas Komisijai.

               Priimta Briuselyje

                     Tarybos vardu

                     Pirmininkas

                     (1)

                        2014 m. spalio 7 d. Teisingumo Teismo sprendimas Vokietija prieš Tarybą, C-399/12, ECLI:EU:C:2014:2258, 61–64 punktai.

                     (2)

                        OL L 181, 2017 m. liepos 12 d., p. 4–5.

    ---documentbreak---

               EUROPOS KOMISIJA
            Briuselis, 2019 02 11
            COM(2019) 74 final
            PRIEDAS
            prie
            Pasiūlymo dėl Tarybos sprendimo
            dėl pozicijos, kurios Europos Sąjungos vardu turi būti laikomasi ES ir Ukrainos asociacijos taryboje, dėl Europos Sąjungos ir Europos atominės energijos bendrijos bei jų valstybių narių ir Ukrainos asociacijos susitarimo XXVII priedo pakeitimo

               projektas

               ES ir Ukrainos asociacijos tarybos sprendimas Nr. …/2019

               2019 m. ... ... d.

               kuriuo iš dalies keičiamas Europos Sąjungos ir Europos atominės energijos bendrijos bei jų valstybių narių ir Ukrainos asociacijos susitarimo XXVII priedas

               ES ir Ukrainos asociacijos taryba,

               atsižvelgdama į Europos Sąjungos ir Europos atominės energijos bendrijos bei jų valstybių narių ir Ukrainos asociacijos susitarimą, ypač į jo 463 straipsnį,

               kadangi:

               (1)
                     Europos Sąjungos ir Europos atominės energijos bendrijos bei jų valstybių narių ir Ukrainos asociacijos susitarimas (toliau – Susitarimas) buvo pasirašytas 2014 m. kovo 21 d. bei birželio 27 d. ir įsigaliojo 2017 m. rugsėjo 1 d.;

               (2)
                     Susitarimo preambulėje pripažįstamas Šalių siekis spartinti reformų ir teisės aktų derinimo procesą Ukrainoje ir taip skatinti laipsnišką ekonominę integraciją ir stiprinti politinę asociaciją, taip pat siekti ekonominės integracijos užtikrinant visapusišką reglamentavimo derinimą. Preambulėje taip pat minimas Šalių įsipareigojimas stiprinti energetinį saugumą, be kita ko, didinant rinkos integraciją ir reglamentavimo derinimą su svarbiausiomis ES acquis nuostatomis;

               (3)
                     be to, 2016 m. lapkričio 24 d. dvišaliame ES ir Ukrainos susitarimo memorandume dėl strateginės partnerystės energetikos srityje pripažįstama, kad intensyvesnio bendradarbiavimo energetikos srityje ir energetikos sektoriaus reformos tikslas – visiška ES ir Ukrainos energijos rinkų integracija;

               (4)
                     Susitarimo 1 straipsnyje nurodytas tikslas remti Ukrainos pastangas galutinai pereiti prie veikiančios rinkos ekonomikos, inter alia, laipsniškai derinant jos teisės aktus su Sąjungos teisės aktais;

               (5)
                     pagal Susitarimo 273 straipsnį Šalys pritaiko savo teisės aktus, kaip nurodyta Susitarimo XXVII priede, kad užtikrintų, kad visos elektros ir dujų perdavimo sąlygos būtų objektyvios, pagrįstos, skaidrios ir nediskriminacinės;

               (6)
                     be to, siekiant pažangos rinkų integracijos srityje, Susitarimo 337 straipsnyje numatyta, kad Šalys toliau ir intensyviau bendradarbiautų energetikos srityje, be kita ko, vykdydamos laipsnišką derinimą energetikos sektoriuje;

               (7)
                     Susitarimo 341 straipsnyje nustatyta, kad laipsniškas derinimas energetikos sektoriuje vykdomas pagal Susitarimo XXVII priede nustatytą tvarkaraštį;

               (8)
                     Susitarimo 474 straipsnyje pakartojamas Ukrainos bendrasis įsipareigojimas laipsniškai derinti savo teisės aktus su Sąjungos teisės aktais, taip pat energetikos sektoriuje;

                (9)
                     nuo tada, kai užbaigtos derybos dėl Susitarimo, energetikos sektoriaus ES acquis iš esmės pasikeitė, kaip ir Ukrainos prievolės, susijusios su Susitarimo įgyvendinimu ir prisijungimu prie Energijos bendrijos sutarties. Į šiuos pokyčius reikia atsižvelgti Susitarimo XXVII priede, todėl jis turėtų būti atnaujintas;

               (10)
                     Susitarimo 475 straipsnyje bendrai apibrėžiamos Ukrainos teisės derinimo su ES teise, įskaitant įgyvendinimo ir vykdymo užtikrinimo aspektus, pažangos stebėsenos nuostatos. Jame nustatyta, kad ataskaitų teikimo ir vertinimo procesas turi būti vykdomas atsižvelgiant į specialią Susitarime arba pagal Susitarimą įsteigtų institucinių organų sprendimuose nustatytą tvarką;

               (11)
                     siekiant užtikrinti veiksmingesnį Ukrainos vykdomų reformų įgyvendinimą, reikia sustiprinti energetikos sektoriaus reformos stebėsenos priemones, kad atliktos reformos būtų neatšaukiamos ir padėtų tvariai modernizuoti energetikos sektorių;

               (12)
                     pagal Susitarimo 463 straipsnio 1 ir 3 dalis ES ir Ukrainos asociacijos taryba (toliau – Asociacijos taryba) gali priimti sprendimus, siekdama Susitarimo tikslų. Visų pirma, ji gali atnaujinti arba iš dalies keisti Susitarimo priedus, atsižvelgdama į ES teisės raidą ir taikomus standartus, nustatytus tarptautiniuose dokumentuose, kuriuos Šalys laiko svarbiais;

               (13)
                     todėl Asociacijos taryba turi iš dalies pakeisti Susitarimo XXVII priedą, kad būtų numatytos išsamesnės Ukrainos energetikos sektoriaus teisės derinimo su ES teise stebėsenos taisyklės. Tuo tikslu į Susitarimo XXVII priedą turėtų būti įtrauktos tinkamos nuostatos stebėsenos procesui stiprinti,

                Priėmė šį sprendimą:

               1 straipsnis

               Susitarimo XXVII priedas pakeičiamas šio sprendimo priedu.

               2 straipsnis

               Šis sprendimas įsigalioja jo priėmimo dieną.

               Priimta ...

               Asociacijos tarybos vardu

               Pirmininkas

               Priedas

               „1 skyriaus XXVII priedas

               Bendradarbiavimas energetikos srityje, įskaitant branduolinės energetikos klausimus

               XXVII-1 priedas

               Energetikos sektoriaus nuostatų derinimo stebėsena

               Siekdamos stiprinti Ukrainos vidaus teisės derinimo su energetikos sektoriaus ES acquis stebėseną ir tvariai modernizuoti Ukrainos energetikos sektorių, Šalys, laikydamosi Susitarimo 475 straipsnio 2 dalies, taiko toliau nurodytas papildomas priemones. Šios priemonės nedaro poveikio Šalių teisėms ir prievolėms, susijusioms su jų prisijungimu prie Energijos bendrijos sutarties.

               Veiksmingas ES acquis įgyvendinimas

               1.Europos Komisija nedelsdama informuoja Ukrainą apie bet kokius Europos Komisijos pasiūlymus priimti arba iš dalies keisti šiame priede nurodytus ES acquis aktus arba bet kokius ES aktus, kuriais šis acquis keičiamas.

               2.Ukraina užtikrina veiksmingą suderintų vidaus aktų įgyvendinimą ir imasi bet kokių veiksmų, kurių reikia Sąjungos teisės pokyčiams atspindėti jos vidaus energetikos sektoriaus teisėje, nurodytoje XXVII-2 priede. Visų pirma, bet koks aktas, prilygstantis:

               a.ES reglamentui ar sprendimui, įtraukiamas į Ukrainos vidaus teisinę sistemą;

               b.ES direktyvai, Ukrainos institucijų įgyvendinamas pasirinkta forma ir metodu;

               c.Komisijos reglamentui dėl elektros energijos ar dujų sektoriaus tinklo kodekso, įtraukiamas į Ukrainos vidaus teisinę sistemą be reglamento struktūros ir teksto pakeitimų, išskyrus vertimą, nebent Europos Komisija nurodo reikiamus pakeitimus.

               3.Ukraina susilaiko nuo bet kokių veiksmų, kuriais būtų trukdoma pasiekti jos vidaus teisės derinimo su XXVII-2 priede nurodytu energetikos srities ES acquis tikslą ar rezultatą.

               4.Ukraina panaikina savo vidaus teisės nuostatas arba nutraukia vidaus praktiką, kurios yra nesuderinamos su Sąjungos teise arba su Ukrainos vidaus teise, suderinta su energetikos srities ES teise, nurodyta XXVII-2 priede.

               Konsultacijos

               5.Ukraina konsultuojasi su Europos Komisija dėl bet kurio teisės akto pasiūlymo srityse, kurios turi būti suderintos su XXVII-2 priede nurodytais ES teisės aktais, suderinamumo su ES acquis, prieš jam įsigaliojant. Prievolė konsultuotis apima pasiūlymus keisti jau suderintus vidaus teisės aktus, nepriklausomai nuo pasiūlymo teisinės formos.

               6.Ukrainos Vyriausybė gali konsultuotis su Europos Komisija dėl bet kurio akto pasiūlymo, kuriuo įgyvendinami energetikos sektoriaus teisės aktai, kurie buvo ar turi būti suderinti su XXVII-2 priede nurodytu ES acquis, suderinamumo su ES acquis. Jei Ukrainos Vyriausybė nusprendžia konsultuotis su Europos Komisija dėl tokio akto, taikomas 7 punktas.

               7.Ukraina susilaiko nuo veiksmų, kad pagal 5 ir 6 punktus konsultacijoms pateikti aktai įsigaliotų, kol Europos Komisija neįvertino siūlomų aktų suderinamumo su ES acquis, ir tais atvejais, kai Europos Komisija nusprendė, kad siūlomas aktas yra nesuderinamas su ES acquis.

               8.Vertindama suderinamumą Europos Komisija gali pateikti rekomendacijų dėl siūlomo akto ar jo dalių, kurias ji laiko nesuderinamomis su ES acquis. Atlikdama vertinimą Europos Komisija savo nuožiūra gali konsultuotis su Energijos bendrijos sekretoriatu arba rengti ekspertų vizitus. Suderinamumo vertinimas užbaigiamas per 3 mėnesius nuo siūlomo akto versijos anglų kalba gavimo arba per ilgesnį Europos Komisijos ir Ukrainos sutartą laikotarpį. Europos Komisijai nepateikus atsakymo per minėtą laikotarpį, Ukraina gali imtis veiksmų, kad siūlomas aktas įsigaliotų. Tai, kad Europos Komisija nepateikė atsakymo per minėtą laikotarpį, nereiškia, kad ji mano, kad siūlomas aktas yra suderinamas su ES acquis.

               9.Ukraina Europos Komisijai pateikia kiekvieno akto, kuris priimamas tose srityse, kurios turi būti suderintos su XXVII-2 priede nurodytu ES acquis, arba kuriuo iš dalies keičiamas šių sričių suderintas vidaus teisės aktas, galutinę versiją.

               10.Ukrainos Vyriausybė gali pateikti Europos Komisijai bet kokį kitą aktą ar pasiūlymą energetikos klausimais, kuriems taikomas šis Susitarimas, kad ši pateiktų neprivalomą nuomonę apie akto suderinamumo su XXVII-2 priede nurodytu ES acquis.

               11.Šalys keičiasi informacija, kaip nurodyta šiame priede, per Asociacijos komiteto sekretorius.

               Ataskaitos Asociacijos tarybai

               12.Prieš metinį posėdį Europos Komisija praneša Asociacijos tarybai apie visas pagal šį priedą Ukrainos paprašytas pateikti ir jai pateiktas nuomones dėl Ukrainos vidaus aktų atitikties ES acquis.

               13.Prieš tris mėnesius iki metinio posėdžio Ukraina pateikia Asociacijos tarybai raštišką ataskaitą dėl pažangos, padarytos įgyvendinant XXVII-2 priede nurodytu ES acquis pagrįstą energetikos sektoriaus reformą. Ataskaitoje išsamiai nurodoma, kaip Ukraina savo priimtuose aktuose atsižvelgė į Europos Komisijos nuomones ir rekomendacijas, ir pateikiama informacija apie priimtų įstatymų veiksmingą taikymą.

               14.Stebėsenos rezultatai pateikiami aptarti visiems atitinkamiems pagal Susitarimą įsteigtiems organams, taip pat ir siekiant priimti rekomendacijas, kaip nurodyta Susitarimo 475 straipsnio 4 dalyje.

               XXVII-2 priedas

               Ukrainos energetikos sektoriaus nuostatų derinimo prievolės

               Ukraina įsipareigoja per nustatytą laikotarpį laipsniškai derinti teisės aktus su toliau nurodytais ES teisės aktais.

               1. ES acquis, kurį Ukraina įsipareigojo įgyvendinti pagal Energijos bendrijos sutartį. Šiam priedui taikomi minėtoje sutartyje sutarti terminai.

                        Elektros energija

                        2009 m. liepos 13 d. Europos Parlamento ir Tarybos direktyva 2009/72/EB dėl elektros energijos vidaus rinkos bendrųjų taisyklių, panaikinanti Direktyvą 2003/54/EB

                        2009 m. liepos 13 d. Europos Parlamento ir Tarybos reglamentas (EB) Nr. 714/2009 dėl prieigos prie tarpvalstybinių elektros energijos mainų tinklo sąlygų, panaikinantis Reglamentą (EB) Nr. 1228/2003

                        2011 m. spalio 25 d. Europos Parlamento ir Tarybos reglamentas (ES) Nr. 1227/2011 dėl didmeninės energijos rinkos vientisumo ir skaidrumo

                        2006 m. sausio 18 d. Europos Parlamento ir Tarybos direktyva 2005/89/EB dėl priemonių siekiant užtikrinti elektros energijos tiekimo saugumą ir investicijas į infrastruktūrą

                        2010 m. rugsėjo 23 d. Komisijos reglamentas (ES) Nr. 838/2010 dėl perdavimo sistemos operatorių tarpusavio kompensavimo mechanizmo ir bendro perdavimo mokesčių reguliavimo metodo taikymo gairių nustatymo

                        2013 m. birželio 14 d. Komisijos reglamentas (ES) Nr. 543/2013 dėl duomenų teikimo ir skelbimo elektros energijos rinkose, iš dalies keičiantis Europos Parlamento ir Tarybos reglamento (EB) Nr. 714/2009 I priedą

                        2016 m. rugpjūčio 17 d. Komisijos reglamentas (ES) 2016/1388 dėl tinklo kodekso, kuriame nustatomi apkrovos prijungimo reikalavimai

                        2016 m. balandžio 14 d. Komisijos reglamentas (ES) 2016/631 dėl tinklo kodekso, kuriame nustatomi generatorių prijungimo prie elektros energijos tinklo reikalavimai

                        2016 m. rugpjūčio 26 d. Komisijos reglamentas (ES) 2016/1447 dėl tinklo kodekso, kuriame nustatomi aukštosios įtampos nuolatinės srovės sistemų ir nuolatinės srovės linija jungiamų elektros jėgainių parko modulių prijungimo prie tinklo reikalavimai

                        2016 m. spalio 26 d. Europos Parlamento ir Tarybos reglamentas (ES) 2016/1952 dėl Europos gamtinių dujų ir elektros energijos kainų statistikos, kuriuo panaikinama Direktyva 2008/92/EB

                        Dujos

                        2009 m. liepos 13 d. Europos Parlamento ir Tarybos direktyva 2009/73/EB dėl gamtinių dujų vidaus rinkos bendrųjų taisyklių, panaikinanti Direktyvą 2003/55/EB

                        2009 m. liepos 13 d. Europos Parlamento ir Tarybos reglamentas (EB) Nr. 715/2009 dėl teisės naudotis gamtinių dujų perdavimo tinklais sąlygų, panaikinantis Reglamentą (EB) Nr. 1775/2005

                        2004 m. balandžio 26 d. Tarybos direktyva 2004/67/EB dėl priemonių, skirtų gamtinių dujų tiekimo patikimumui užtikrinti

                        2015 m. balandžio 30 d. Komisijos reglamentas (ES) 2015/703, kuriuo nustatomas sistemų sąveikos ir duomenų mainų tinklo kodeksas

                        2017 m. kovo 16 d. Komisijos reglamentas (ES) 2017/459, kuriuo nustatomas dujų perdavimo sistemų pajėgumų paskirstymo mechanizmų tinklo kodeksas ir panaikinamas Reglamentas (ES) Nr. 984/2013

                        2017 m. kovo 16 d. Komisijos reglamentas (ES) 2017/460, kuriuo nustatomas suderintos gamtinių dujų perdavimo tarifų struktūros tinklo kodeksas

                        Atsinaujinantieji energijos ištekliai

                        2009 m. balandžio 23 d. Europos Parlamento ir Tarybos direktyva 2009/28/EB dėl skatinimo naudoti atsinaujinančių išteklių energiją, iš dalies keičianti bei vėliau panaikinanti Direktyvas 2001/77/EB ir 2003/30/EB

                        Nafta

                        2009 m. rugsėjo 14 d. Tarybos direktyva 2009/119/EB, kuria valstybės narės įpareigojamos išlaikyti privalomąsias žalios naftos ir (arba) naftos produktų atsargas

                        Energetikos infrastruktūra

                        2013 m. balandžio 17 d. Europos Parlamento ir Tarybos reglamentas (ES) Nr. 347/2013 dėl transeuropinės energetikos infrastruktūros gairių, kuriuo panaikinamas Sprendimas Nr. 1364/2006/EB ir kuriuo iš dalies keičiami reglamentai (EB) Nr. 713/2009, (EB) Nr. 714/2009 ir (EB) Nr. 715/2009

                        Energijos vartojimo efektyvumas

                        2012 m. spalio 25 d. Europos Parlamento ir Tarybos direktyva 2012/27/ES dėl energijos vartojimo efektyvumo, kuria iš dalies keičiamos direktyvos 2009/125/EB ir 2010/30/ES bei kuria panaikinamos direktyvos 2004/8/EB ir 2006/32/EB

                        2010 m. gegužės 19 d. Europos Parlamento ir Tarybos direktyva 2010/31/ES dėl pastatų energinio naudingumo

                        2017 m. liepos 4 d. Europos Parlamento ir Tarybos reglamentas (ES) 2017/1369, kuriuo nustatoma energijos vartojimo efektyvumo ženklinimo sistema ir panaikinama Direktyva 2010/30/ES

                        Įgyvendinimo reglamentai:

                        -2014 m. kovo 5 d. Komisijos deleguotasis reglamentas (ES) Nr. 518/2014, kuriuo iš dalies keičiami Komisijos deleguotieji reglamentai (ES) Nr. 1059/2010, (ES) Nr. 1060/2010, (ES) Nr. 1061/2010, (ES) Nr. 1062/2010, (ES) Nr. 626/2011, (ES) Nr. 392/2012, (ES) Nr. 874/2012, (ES) Nr. 665/2013, (ES) Nr. 811/2013 ir (ES) Nr. 812/2013 dėl su energija susijusių gaminių ženklinimo internete

                        -2016 m. lapkričio 30 d. Komisijos deleguotasis reglamentas (ES) 2017/254, kuriuo dėl leidžiamųjų nuokrypų, naudojamų per patikras, iš dalies keičiami Komisijos deleguotieji reglamentai (ES) Nr. 1059/2010, (ES) Nr. 1060/2010, (ES) Nr. 1061/2010, (ES) Nr. 1062/2010, (ES) Nr. 626/2011, (ES) Nr. 392/2012, (ES) Nr. 874/2012, (ES) Nr. 665/2013, (ES) Nr. 811/2013, (ES) Nr. 812/2013, (ES) Nr. 65/2014, (ES) Nr. 1254/2014, (ES) 2015/1094, (ES) 2015/1186 ir (ES) 2015/1187

                        -2010 m. rugsėjo 28 d. Komisijos deleguotasis reglamentas (ES) Nr. 1060/2010, kuriuo papildoma Europos Parlamento ir Tarybos direktyva 2010/30/ES nustatant buitinių šaldymo aparatų ženklinimo energijos vartojimo efektyvumo etikete reikalavimus

                        -2013 m. spalio 1 d. Komisijos deleguotasis reglamentas (ES) Nr. 65/2014, kuriuo papildoma Europos Parlamento ir Tarybos direktyva 2010/30/ES nustatant buitinių orkaičių ir gartraukių ženklinimo energijos vartojimo efektyvumo etikete reikalavimus

                        -2011 m. gegužės 4 d. Komisijos deleguotasis reglamentas (ES) Nr. 626/2011, kuriuo papildoma Europos Parlamento ir Tarybos direktyva 2010/30/ES nustatant oro kondicionierių energijos vartojimo efektyvumo ženklinimo reikalavimus

                        -2012 m. liepos 12 d. Komisijos deleguotasis reglamentas (ES) Nr. 874/2012, kuriuo papildoma Europos Parlamento ir Tarybos direktyva 2010/30/ES nustatant elektros lempų ir šviestuvų energijos vartojimo efektyvumo ženklinimo reikalavimus

                        -2010 m. rugsėjo 28 d. Komisijos deleguotasis reglamentas (ES) Nr. 1059/2010, kuriuo papildoma Europos Parlamento ir Tarybos direktyva 2010/30/ES nustatant buitinių indaplovių ženklinimo energijos vartojimo efektyvumo etikete reikalavimus

                        -1996 m. rugsėjo 19 d. Komisijos direktyva 96/60/EB, įgyvendinanti Tarybos direktyvą 92/75/EEB, dėl energijos sunaudojimo parodymo ženklinant buitines kombinuotas skalbimo ir džiovimo mašinas

                        -2012 m. kovo 1 d. Komisijos deleguotasis reglamentas (ES) Nr. 392/2012, kuriuo papildoma Europos Parlamento ir Tarybos direktyva 2010/30/ES nustatant buitinių būgninių džiovyklių energijos vartojimo efektyvumo ženklinimo reikalavimus

                        -2010 m. rugsėjo 28 d. Komisijos deleguotasis reglamentas (ES) Nr. 1061/2010, kuriuo papildoma Europos Parlamento ir Tarybos direktyva 2010/30/ES nustatant buitinių skalbyklių ženklinimo energijos vartojimo efektyvumo etikete reikalavimus

                        -2013 m. gegužės 3 d. Komisijos deleguotasis reglamentas (ES) Nr. 665/2013, kuriuo dėl dulkių siurblių energijos vartojimo efektyvumo ženklinimo reikalavimų nustatymo papildoma Europos Parlamento ir Tarybos direktyva 2010/30/ES

                        -2013 m. vasario 18 d. Komisijos deleguotasis reglamentas (ES) Nr. 812/2013, kuriuo papildoma Europos Parlamento ir Tarybos direktyva 2010/30/ES, nustatant vandens šildytuvų, karšto vandens talpyklų, taip pat vandens šildytuvo ir saulės energijos kolektoriaus komplektų energijos vartojimo efektyvumo ženklinimo reikalavimus

                        -2013 m. vasario 18 d. Komisijos deleguotasis reglamentas (ES) Nr. 811/2013, kuriuo papildomos Europos Parlamento ir Tarybos direktyvos 2010/30/ES nuostatos dėl patalpų šildytuvų, kombinuotųjų šildytuvų, patalpų šildytuvo, temperatūros reguliatoriaus ir saulės energijos įrenginio komplektų, taip pat kombinuotojo šildytuvo, temperatūros reguliatoriaus ir saulės energijos įrenginio komplektų energijos vartojimo efektyvumo ženklinimo

                        -2010 m. rugsėjo 28 d. Komisijos deleguotasis reglamentas (ES) Nr. 1062/2010, kuriuo papildoma Europos Parlamento ir Tarybos direktyva 2010/30/ES nustatant televizijos aparatų ženklinimo energijos vartojimo efektyvumo etikete reikalavimus

                        -2014 m. liepos 11 d. Komisijos deleguotasis reglamentas (ES) Nr. 1254/2014, kuriuo Europos Parlamento ir Tarybos direktyva 2010/30/ES papildoma gyvenamųjų patalpų vėdinimo įrenginių energijos vartojimo efektyvumo ženklinimo reikalavimais

                        -2015 m. gegužės 5 d. Komisijos deleguotasis reglamentas (ES) 2015/1094, kuriuo papildoma Europos Parlamento ir Tarybos direktyva 2010/30/ES nustatant pramoninių šaldymo spintų ženklinimo energijos vartojimo efektyvumo etikete reikalavimus

                        -2015 m. balandžio 24 d. Komisijos deleguotasis reglamentas (ES) 2015/1186, kuriuo dėl vietinių patalpų šildytuvų energijos vartojimo efektyvumo ženklinimo reikalavimų nustatymo papildoma Europos Parlamento ir Tarybos direktyva 2010/30/ES

                        -2015 m. balandžio 27 d. Komisijos deleguotasis reglamentas (ES) 2015/1187, kuriuo Europos Parlamento ir Tarybos direktyva 2010/30/ES papildoma nuostatomis dėl kietojo kuro katilų ir komplektų, kuriuos sudaro kietojo kuro katilas, papildomieji šildytuvai, temperatūros reguliatoriai ir saulės energijos įrenginiai, ženklinimo energijos vartojimo efektyvumo etikete reikalavimų

                        2. ES acquis, kurį Ukraina turi įgyvendinti, nesusijęs su jos prievolėmis pagal Energijos bendrijos sutartį

                        Angliavandenilių žvalgymas ir paieška

                        Direktyva 94/22/EB dėl leidimų žvalgyti, tirti ir išgauti angliavandenilius išdavimo ir naudojimosi jais sąlygų

                        Tvarkaraštis. Direktyvos nuostatos įgyvendinamos per 3 metus nuo Susitarimo įsigaliojimo, atsižvelgiant į IV antraštinės dalies (Prekyba ir su prekyba susiję klausimai) 11 skyriaus (Su prekyba susiję energetikos klausimai) (12 ir 13) straipsnius.

                        Energijos vartojimo efektyvumas. Pastatų energinis naudingumas

                        2012 m. sausio 16 d. Komisijos deleguotasis reglamentas (ES) Nr. 244/2012, kuriuo papildoma Europos Parlamento ir Tarybos direktyva 2010/31/ES dėl pastatų energinio naudingumo, nustatant sąnaudų atžvilgiu optimalaus pastatams ir pastato dalims taikomų minimalių energinio naudingumo reikalavimų lygio skaičiavimo lyginamosios metodikos principus

                        Tvarkaraštis. Reglamento nuostatos įgyvendinamos iki 2019 m. birželio 30 d.

                        Energijos vartojimo efektyvumas. Ekologinis projektavimas

                        2009 m. spalio 21 d. Europos Parlamento ir Tarybos direktyva 2009/125/EB, nustatanti ekologinio projektavimo reikalavimų su energija susijusiems gaminiams nustatymo sistemą

                        Tvarkaraštis. Direktyvos 2009/125/EB nuostatos įgyvendinamos per 3 metus nuo Susitarimo įsigaliojimo.

                        Įgyvendinimo reglamentai:

                        -2016 m. lapkričio 30 d. Komisijos reglamentas (ES) 2016/2282, kuriuo dėl leidžiamųjų nuokrypų, naudojamų per patikras, iš dalies keičiami reglamentai (EB) Nr. 1275/2008, (EB) Nr. 107/2009, (EB) Nr. 278/2009, (EB) Nr. 640/2009, (EB) Nr. 641/2009, (EB) Nr. 642/2009, (EB) Nr. 643/2009, (ES) Nr. 1015/2010, (ES) Nr. 1016/2010, (ES) Nr. 327/2011, (ES) Nr. 206/2012, (ES) Nr. 547/2012, (ES) Nr. 932/2012, (ES) Nr. 617/2013, (ES) Nr. 666/2013, (ES) Nr. 813/2013, (ES) Nr. 814/2013, (ES) Nr. 66/2014, (ES) Nr. 548/2014, (ES) Nr. 1253/2014, (ES) 2015/1095, (ES) 2015/1185, (ES) 2015/1188, (ES) 2015/1189 ir (ES) 2016/2281

                        Tvarkaraštis. Reglamento nuostatų įgyvendinimo tvarkaraštis nustatomas iki 2021 m. gruodžio 31 d.

                        -2016 m. lapkričio 30 d. Komisijos reglamentas (ES) 2016/2281, kuriuo, įgyvendinant Europos Parlamento ir Tarybos direktyvą 2009/125/EB, nustatančią ekologinio projektavimo reikalavimų su energija susijusiems gaminiams nustatymo sistemą, nustatomi oro šildymo gaminių, vėsinimo gaminių ir aukštatemperatūrių technologinių aušintuvų ir ventiliatorinių konvektorių ekologinio projektavimo reikalavimai

                        Tvarkaraštis. Reglamento nuostatų įgyvendinimo tvarkaraštis nustatomas iki 2021 m. gruodžio 31 d.

                        -2015 m. balandžio 28 d. Komisijos reglamentas (ES) 2015/1189, kuriuo įgyvendinant Europos Parlamento ir Tarybos direktyvą 2009/125/EB nustatomi kietojo kuro katilų ekologinio projektavimo reikalavimai

                        Tvarkaraštis. Reglamento nuostatų įgyvendinimo tvarkaraštis nustatomas iki 2021 m. gruodžio 31 d.

                        -2015 m. balandžio 28 d. Komisijos reglamentas (ES) 2015/1188, kuriuo įgyvendinant Europos Parlamento ir Tarybos direktyvą 2009/125/EB nustatomi vietinių patalpų šildytuvų ekologinio projektavimo reikalavimai

                        Tvarkaraštis. Reglamento nuostatų įgyvendinimo tvarkaraštis nustatomas iki 2021 m. gruodžio 31 d.

                        -2015 m. balandžio 24 d. Komisijos reglamentas (ES) 2015/1185, kuriuo įgyvendinant Europos Parlamento ir Tarybos direktyvą 2009/125/EB nustatomi kietojo kuro vietinių patalpų šildytuvų ekologinio projektavimo reikalavimai

                        Tvarkaraštis. Reglamento nuostatų įgyvendinimo tvarkaraštis nustatomas iki 2021 m. gruodžio 31 d.

                        -2015 m. gegužės 5 d. Komisijos reglamentas (ES) 2015/1095, kuriuo dėl ekologinio projektavimo reikalavimų, taikomų pramoninėms šaldymo spintoms, staigaus šaldymo spintoms, kondensavimo agregatams ir procesiniams aušintuvams, įgyvendinama Europos Parlamento ir Tarybos direktyva 2009/125/EB

                        -2014 m. liepos 7 d. Komisijos reglamentas (ES) Nr. 1253/2014, kuriuo įgyvendinant Europos Parlamento ir Tarybos direktyvą 2009/125/EB nustatomi vėdinimo įrenginių ekologinio projektavimo reikalavimai

                        Tvarkaraštis. Reglamento nuostatų įgyvendinimo tvarkaraštis nustatomas iki 2021 m. gruodžio 31 d.

                        -2014 m. gegužės 21 d. Komisijos reglamentas (ES) Nr. 548/2014 dėl Europos Parlamento ir Tarybos direktyvos 2009/125/EB nuostatų, susijusių su mažos, vidutinės ir didelės galios transformatoriais, įgyvendinimo

                        Tvarkaraštis. Reglamento nuostatų įgyvendinimo tvarkaraštis nustatomas iki 2021 m. gruodžio 31 d.

                        -2014 m. sausio 14 d. Komisijos reglamentas (ES) Nr. 66/2014, kuriuo įgyvendinant Europos Parlamento ir Tarybos direktyvą 2009/125/EB nustatomi buitinių orkaičių, kaitviečių ir gartraukių ekologinio projektavimo reikalavimai

                        Tvarkaraštis. Reglamento nuostatų įgyvendinimo tvarkaraštis nustatomas iki 2021 m. gruodžio 31 d.

                        -2013 m. rugpjūčio 2 d. Komisijos reglamentas (ES) Nr. 813/2013, kuriuo įgyvendinant Europos Parlamento ir Tarybos direktyvą 2009/125/EB nustatomi patalpų šildytuvų ir kombinuotųjų šildytuvų ekologinio projektavimo reikalavimai

                        Tvarkaraštis. Reglamento nuostatų įgyvendinimo tvarkaraštis nustatomas iki 2021 m. gruodžio 31 d.

                        -2013 m. rugpjūčio 2 d. Komisijos reglamentas (ES) Nr. 814/2013, kuriuo įgyvendinant Europos Parlamento ir Tarybos direktyvą 2009/125/EB nustatomi vandens šildytuvų ir karšto vandens talpyklų ekologinio projektavimo reikalavimai

                        Tvarkaraštis. Reglamento nuostatų įgyvendinimo tvarkaraštis nustatomas iki 2021 m. gruodžio 31 d.

                        -2013 m. liepos 8 d. Komisijos reglamentas (ES) Nr. 666/2013, kuriuo įgyvendinant Europos Parlamento ir Tarybos direktyvą 2009/125/EB nustatomi dulkių siurblių ekologinio projektavimo reikalavimai

                        Tvarkaraštis. Reglamento nuostatų įgyvendinimo tvarkaraštis nustatomas iki 2021 m. gruodžio 31 d.

                        -2013 m. birželio 26 d. Komisijos reglamentas (ES) Nr. 617/2013, kuriuo įgyvendinant Europos Parlamento ir Tarybos direktyvą 2009/125/EB nustatomi kompiuterių ir serverių ekologinio projektavimo reikalavimai

                        Tvarkaraštis. Reglamento nuostatų įgyvendinimo tvarkaraštis nustatomas iki 2021 m. gruodžio 31 d.

                        -2012 m. spalio 3 d. Komisijos reglamentas (ES) Nr. 932/2012, kuriuo įgyvendinant Europos Parlamento ir Tarybos direktyvą 2009/125/EB nustatomi buitinių būgninių džiovyklių ekologinio projektavimo reikalavimai

                        Tvarkaraštis. Reglamento nuostatų įgyvendinimo tvarkaraštis nustatomas iki 2021 m. gruodžio 31 d.

                        -2012 m. liepos 11 d. Komisijos reglamentas (ES) Nr. 622/2012, kuriuo iš dalies keičiamos Komisijos reglamento (EB) Nr. 641/2009 nuostatos dėl autonominių beriebokšlių apytakinių siurblių ir į gaminius įmontuojamų beriebokšlių apytakinių siurblių ekologinio projektavimo reikalavimų

                        Tvarkaraštis. Reglamento nuostatų įgyvendinimo tvarkaraštis nustatomas iki 2021 m. gruodžio 31 d.

                        -2009 m. liepos 22 d. Komisijos reglamentas (EB) Nr. 641/2009, kuriuo įgyvendinant Europos Parlamento ir Tarybos direktyvą 2005/32/EB nustatomi autonominių beriebokšlių apytakinių siurblių ir į gaminius įmontuojamų beriebokšlių apytakinių siurblių ekologinio projektavimo reikalavimai

                        Tvarkaraštis. Reglamento nuostatų įgyvendinimo tvarkaraštis nustatomas iki 2021 m. gruodžio 31 d.

                        -2012 m. birželio 25 d. Komisijos reglamentas (ES) Nr. 547/2012, kuriuo įgyvendinant Europos Parlamento ir Tarybos direktyvą 2009/125/EB nustatomi vandens siurblių ekologinio projektavimo reikalavimai

                        Tvarkaraštis. Reglamento nuostatų įgyvendinimo tvarkaraštis nustatomas iki 2021 m. gruodžio 31 d.

                        -2012 m. kovo 6 d. Komisijos reglamentas (ES) Nr. 206/2012, kuriuo įgyvendinant Europos Parlamento ir Tarybos direktyvą 2009/125/EB nustatomi oro kondicionierių ir patogumo ventiliatorių ekologinio projektavimo reikalavimai

                        Tvarkaraštis. Reglamento nuostatų įgyvendinimo tvarkaraštis nustatomas iki 2021 m. gruodžio 31 d.

                        -2011 m. kovo 30 d. Komisijos reglamentas (ES) Nr. 327/2011, kuriuo įgyvendinant Europos Parlamento ir Tarybos direktyvą 2009/125/EB nustatomi ventiliatorių, varomų 125 W–500 kW įėjimo galios elektros varikliais, ekologinio projektavimo reikalavimai

                        Tvarkaraštis. Reglamento nuostatų įgyvendinimo tvarkaraštis nustatomas iki 2021 m. gruodžio 31 d.

                        -2010 m. lapkričio 10 d. Komisijos reglamentas (ES) Nr. 1016/2010, kuriuo įgyvendinant Europos Parlamento ir Tarybos direktyvą 2009/125/EB nustatomi buitinių indaplovių ekologinio projektavimo reikalavimai

                        Tvarkaraštis. Reglamento nuostatų įgyvendinimo tvarkaraštis nustatomas iki 2021 m. gruodžio 31 d.

                        -2010 m. lapkričio 10 d. Komisijos reglamentas (ES) Nr. 1015/2010, kuriuo įgyvendinant Europos Parlamento ir Tarybos direktyvą 2009/125/EB nustatomi buitinių skalbyklių ekologinio projektavimo reikalavimai

                        Tvarkaraštis. Reglamento nuostatų įgyvendinimo tvarkaraštis nustatomas iki 2021 m. gruodžio 31 d.

                        -2015 m. rugpjūčio 25 d. Komisijos reglamentas (ES) 2015/1428, kuriuo iš dalies keičiami Komisijos reglamentas (EB) Nr. 244/2009, kuriuo nustatomi nekryptinių buitinių lempų ekologinio projektavimo reikalavimai, ir Komisijos reglamentas (EB) Nr. 245/2009, kuriuo nustatomi liuminescencinių lempų be įmontuoto balastinio įtaiso, didelio intensyvumo išlydžio lempų, balastinių įtaisų ir tas lempas naudoti pritaikytų šviestuvų ekologinio projektavimo reikalavimai ir kuriuo panaikinama Europos Parlamento ir Tarybos direktyva 2000/55/EB, ir Komisijos reglamentas (ES) Nr. 1194/2012, kuriuo nustatomi kryptinių lempų, šviesos diodų lempų ir susijusių įrenginių ekologinio projektavimo reikalavimai

                        Tvarkaraštis. Reglamento nuostatų įgyvendinimo tvarkaraštis nustatomas iki 2021 m. gruodžio 31 d.

                        -2009 m. kovo 18 d. Komisijos reglamentas (EB) Nr. 245/2009, kuriuo įgyvendinama Europos Parlamento ir Tarybos direktyva 2005/32/EB, nustatant liuminescencinių lempų su įmontuotu balastiniu įtaisu, didelio intensyvumo išlydžio lempų, balastinių įtaisų ir tas lempas naudoti pritaikytų šviestuvų ekologinio projektavimo reikalavimus, ir kuriuo panaikinama Europos Parlamento ir Tarybos direktyva 2000/55/EB

                        Tvarkaraštis. Reglamento nuostatos įgyvendinamos per 3 metus nuo Susitarimo įsigaliojimo.

                        -2012 m. gruodžio 12 d. Komisijos reglamentas (ES) Nr. 1194/2012, kuriuo įgyvendinant Europos Parlamento ir Tarybos direktyvą 2009/125/EB nustatomi kryptinių lempų, šviesos diodų lempų ir susijusių įrenginių ekologinio projektavimo reikalavimai

                        Tvarkaraštis. Reglamento nuostatų įgyvendinimo tvarkaraštis nustatomas iki 2021 m. gruodžio 31 d.

                        -2009 m. kovo 18 d. Komisijos reglamentas (EB) Nr. 244/2009, kuriuo įgyvendinant Europos Parlamento ir Tarybos direktyvą 2005/32/EB nustatomi nekryptinių buitinių lempų ekologinio projektavimo reikalavimai (su pakeitimais)

                        Tvarkaraštis. Reglamento nuostatos įgyvendinamos per 3 metus nuo Susitarimo įsigaliojimo.

                        -2009 m. rugsėjo 18 d. Komisijos reglamentas (EB) Nr. 859/2009, iš dalies keičiantis Reglamento (EB) Nr. 244/2009 nuostatas dėl ekologinio projektavimo reikalavimų, taikomų nekryptinių buitinių lempų ultravioletinei spinduliuotei

                        Tvarkaraštis. Reglamento nuostatų įgyvendinimo tvarkaraštis nustatomas iki 2021 m. gruodžio 31 d.

                        -2010 m. balandžio 21 d. Komisijos reglamentas (ES) Nr. 347/2010, kuriuo iš dalies keičiamas Komisijos reglamentas (EB) Nr. 245/2009 dėl liuminescencinių lempų be įmontuoto balastinio įtaiso, didelio intensyvumo išlydžio lempų, balastinių įtaisų ir tas lempas naudoti pritaikytų šviestuvų ekologinio projektavimo reikalavimų

                        Tvarkaraštis. Reglamento nuostatų įgyvendinimo tvarkaraštis nustatomas iki 2021 m. gruodžio 31 d.

                        -2009 m. liepos 22 d. Komisijos reglamentas (EB) Nr. 643/2009, kuriuo įgyvendinant Europos Parlamento ir Tarybos direktyvą 2005/32/EB nustatomi buitinių šaldymo aparatų ekologinio projektavimo reikalavimai

                        Tvarkaraštis. Reglamento nuostatų įgyvendinimo tvarkaraštis nustatomas iki 2021 m. gruodžio 31 d.

                        -2009 m. liepos 22 d. Komisijos reglamentas (EB) Nr. 642/2009, kuriuo įgyvendinant Europos Parlamento ir Tarybos direktyvą 2005/32/EB nustatomi televizijos aparatų ekologinio projektavimo reikalavimai

                        Tvarkaraštis. Reglamento nuostatų įgyvendinimo tvarkaraštis nustatomas iki 2021 m. gruodžio 31 d.

                        -2014 m. sausio 6 d. Komisijos reglamentas (ES) Nr. 4/2014, kuriuo iš dalies keičiamas Reglamentas (EB) Nr. 640/2009, kuriuo įgyvendinant Europos Parlamento ir Tarybos direktyvą 2005/32/EB nustatomi elektros variklių ekologinio projektavimo reikalavimai

                        Tvarkaraštis. Reglamento nuostatų įgyvendinimo tvarkaraštis nustatomas iki 2021 m. gruodžio 31 d.

                        -2009 m. liepos 22 d. Komisijos reglamentas (EB) Nr. 640/2009, kuriuo įgyvendinant Europos Parlamento ir Tarybos direktyvą 2005/32/EB nustatomi elektros variklių ekologinio projektavimo reikalavimai (ir klaidų ištaisymas OL L 46, 2011 2 19)

                        Tvarkaraštis. Reglamento nuostatų įgyvendinimo tvarkaraštis nustatomas iki 2021 m. gruodžio 31 d.

                        -2009 m. balandžio 6 d. Komisijos reglamentas (EB) Nr. 278/2009, kuriuo įgyvendinant Europos Parlamento ir Tarybos direktyvą 2005/32/EB nustatomi išorinių maitinimo šaltinių elektros energijos suvartojimo be apkrovos ir vidutinio efektyvumo aktyviuoju režimu ekologinio projektavimo reikalavimai (su pakeitimais)

                        Tvarkaraštis. Reglamento nuostatos įgyvendinamos per 3 metus nuo Susitarimo įsigaliojimo.

                        -2009 m. vasario 4 d. Komisijos reglamentas (EB) Nr. 107/2009, kuriuo įgyvendinama Europos Parlamento ir Tarybos direktyva 2005/32/EB, nustatant paprastųjų televizoriaus priedėlių ekologinio projektavimo reikalavimus (su pakeitimais)

                        Tvarkaraštis. Reglamento nuostatos įgyvendinamos per 3 metus nuo Susitarimo įsigaliojimo.

                        -2008 m. gruodžio 17 d. Komisijos reglamentas (EB) Nr. 1275/2008, kuriuo įgyvendinama Europos Parlamento ir Tarybos direktyva 2005/32/EB, nustatant išjungtos ir budėjimo režimu veikiančios elektros ir elektroninės buitinės ir biuro įrangos elektros energijos suvartojimo ekologinio projektavimo reikalavimus (su pakeitimais)

                        Tvarkaraštis. Reglamento nuostatos įgyvendinamos per 3 metus nuo Susitarimo įsigaliojimo.

                        -1992 m. gegužės 21 d. Tarybos direktyva 92/42/EEB dėl naudingumo koeficiento reikalavimų naujiems karšto vandens katilams, deginantiems skystąjį arba dujinį kurą (su pakeitimais)

                        Tvarkaraštis. Direktyvos nuostatos įgyvendinamos per 3 metus nuo Susitarimo įsigaliojimo.

                        -2009 m. liepos 22 d. Komisijos reglamentas (EB) Nr. 643/2009, kuriuo įgyvendinant Europos Parlamento ir Tarybos direktyvą 2005/32/EB nustatomi buitinių šaldymo aparatų ekologinio projektavimo reikalavimai (su pakeitimais)

                        Tvarkaraštis. Reglamento nuostatų įgyvendinimo tvarkaraštis nustatomas iki 2021 m. gruodžio 31 d.

                        Branduolinė energetika

                        2013 m. gruodžio 5 d. Tarybos direktyva 2013/59/Euratomas, kuria nustatomi pagrindiniai saugos standartai siekiant užtikrinti apsaugą nuo jonizuojančiosios spinduliuotės apšvitos keliamų pavojų ir panaikinamos direktyvos 89/618/Euratomas, 90/641/Euratomas, 96/29/Euratomas, 97/43/Euratomas ir 2003/122/Euratomas

                        Tvarkaraštis. Direktyvos nuostatos įgyvendinamos per 4 metus nuo Susitarimo įsigaliojimo.

                        2006 m. lapkričio 20 d. Tarybos direktyva 2006/117/Euratomas dėl radioaktyviųjų atliekų ir panaudoto branduolinio kuro vežimo priežiūros ir kontrolės

                        Tvarkaraštis. Direktyvos nuostatos įgyvendinamos per 2 metus nuo Susitarimo įsigaliojimo.

                        2009 m. birželio 25 d. Tarybos direktyva 2009/71/Euratomas, kuria nustatoma Bendrijos branduolinių įrenginių branduolinės saugos sistema

                        Tvarkaraštis. Direktyvos nuostatos įgyvendinamos per 3 metus nuo Susitarimo įsigaliojimo.

                        2014 m. liepos 8 d. Tarybos direktyva 2014/87/Euratomas, kuria iš dalies keičiama Direktyva 2009/71/Euratomas, kuria nustatoma Bendrijos branduolinių įrenginių branduolinės saugos sistema

                        Tvarkaraštis. Direktyvos nuostatos įgyvendinamos per 3 metus nuo Susitarimo įsigaliojimo.

                        2011 m. liepos 19 d. Tarybos direktyva 2011/70/Euratomas, kuria nustatoma panaudoto branduolinio kuro ir radioaktyviųjų atliekų atsakingo ir saugaus tvarkymo Bendrijos sistema

                        Tvarkaraštis. Direktyvos nuostatos įgyvendinamos per 3 metus nuo Susitarimo įsigaliojimo.


               EUROPOS KOMISIJA
            Briuselis, 2019 05 27
            COM(2019) 239 final
            2019/0114(NLE)
            Pasiūlymas
            TARYBOS SPRENDIMAS
            dėl pozicijos, kurios Europos Sąjungos vardu turi būti laikomasiEEE jungtiniame komitete, dėl EEE susitarimo 31 protokolo dėl bendradarbiavimo konkrečiose srityse, nesusijusiose su keturiomis laisvėmis, dalinio pakeitimo(Biudžeto eilutė 02 03 01 „Vidaus rinka“ ir biudžeto eilutė 02 03 04 „Vidaus rinkos valdymo priemonės“)
            (Tekstas svarbus EEE)

               AIŠKINAMASIS MEMORANDUMAS

               1.PASIŪLYMO APLINKYBĖS

               •Pasiūlymo pagrindimas ir tikslai

               Siekdamas užtikrinti reikiamą vidaus rinkos teisinį saugumą ir vientisumą, EEE jungtinis komitetas turi įtraukti visus susijusius ES teisės aktus į EEE susitarimą kuo greičiau po jų priėmimo ir sudaryti sąlygas EEE narėmis esančioms ELPA valstybėms dalyvauti su EEE susijusiuose ES veiksmuose arba programose.

               EEE jungtinio komiteto sprendimo projektu (pridedamu prie siūlomo Tarybos sprendimo) siekiama iš dalies pakeisti EEE susitarimo 31 protokolą dėl bendradarbiavimo konkrečiose srityse, nesusijusiose su keturiomis laisvėmis. Tai yra būtina, siekiant sudaryti sąlygas EEE narėmis esančioms ELPA valstybėms dalyvauti vykdant Sąjungos programas ir veiksmus, finansuojamus pagal Europos Sąjungos bendrojo biudžeto eilutes. Šiuo atveju šiuo pakeitimu siekiama sudaryti sąlygas EEE narėmis esančioms ELPA valstybėms (Norvegijai, Islandijai ir Lichtenšteinui) dalyvauti vykdant Sąjungos veiksmus, kurie finansuojami pagal 2019 finansinių metų Europos Sąjungos bendrojo biudžeto eilutę 02 03 01 „Vidaus rinka“ ir biudžeto eilutę 02 03 04 „Vidaus rinkos valdymo priemonės“.

               •Suderinamumas su toje pačioje politikos srityje galiojančiomis nuostatomis

               Pridedamas Jungtinio komiteto sprendimo projektas visiškai atitinka EEE susitarimo tikslą stiprinti tvarius ir subalansuotus susitariančiųjų šalių prekybos ir ekonominius ryšius, taikant vienodas konkurencijos sąlygas ir laikantis tokių pačių taisyklių tam, kad būtų sukurta vientisa Europos ekonominė erdvė.

               •Suderinamumas su kitomis Sąjungos politikos sritimis

               Jungtinio komiteto sprendimas taip pat dera su kitų sričių Sąjungos politika, visų pirma siekiant apsaugoti ES vidaus rinkos vientisumą.

               2.TEISINIS PAGRINDAS, SUBSIDIARUMO IR PROPORCINGUMO PRINCIPAI

               •Teisinis pagrindas

               Pasiūlymas grindžiamas SESV 114 straipsniu kartu su 218 straipsnio 9 dalimi. Tarybos reglamento (EB) Nr. 2894/94 dėl EEE susitarimo įgyvendinimo tvarkos
                  1
                1 straipsnio 3 dalyje nustatyta, kad Taryba, remdamasi Komisijos pasiūlymu, nustato poziciją, kurios Sąjungos vardu turi būti laikomasi dėl tokių sprendimų.

               •Subsidiarumo principas (neišimtinės kompetencijos atveju)

               Pasiūlymas atitinka subsidiarumo principą dėl toliau nurodytos priežasties.

               Šio pasiūlymo tikslo, t. y. užtikrinti vidaus rinkos vientisumą, valstybės narės negali deramai pasiekti, todėl dėl siūlomo veiksmo poveikio to tikslo būtų geriau siekti Sąjungos lygmeniu.

               •Proporcingumo principas

                  Pagal proporcingumo principą šiuo pasiūlymu neviršijama to, kas būtina, kad būtų pasiektas jo tikslas – užtikrinti vidaus rinkos vientisumą.

               •Priemonės pasirinkimas

                  Pagal EEE susitarimo 98 straipsnį pasirinkta priemonė yra EEE jungtinio komiteto sprendimas. EEE jungtinis komitetas užtikrina veiksmingą EEE susitarimo įgyvendinimą ir veikimą. Todėl Susitarime numatytais atvejais jis priima sprendimus.

               3.EX POST VERTINIMO, KONSULTACIJŲ SU SUINTERESUOTOSIOMIS ŠALIMIS IR POVEIKIO VERTINIMO REZULTATAI

               Netaikoma.

               4.POVEIKIS BIUDŽETUI

                  EEE narėmis esančios ELPA valstybės prisideda prie biudžeto eilutės 02 03 01 „Vidaus rinka“ ir biudžeto eilutės 02 03 04 „Vidaus rinkos valdymo priemonės“ finansavimo. Tiksli suma bus nustatyta vadovaujantis EEE susitarimo nuostatomis, kai bus priimtas šis Tarybos sprendimo projektas.

               5.KITI ELEMENTAI

               Vadovaujantis ES biudžeto politika, dalyvauti ES veikloje leidžiama tik tada, kai sumokamas atitinkamas finansinis įnašas. Tačiau pagal EEE susitarimo 32 protokolą EEE narėmis esančių ELPA valstybių metinis finansinis įnašas kasmet sumokamas iki rugpjūčio mėn. 31 d. po to, kai EEE narėmis esančioms ELPA valstybėms iki rugpjūčio mėn. 15 d. pateikiamas Europos Komisijos parengtas ES lėšų reikalavimas.

               Todėl, siekiant užpildyti spragą nuo sausio iki rugpjūčio mėn., Jungtinio komiteto sprendimo projektas turi būti taikomas atgaline data nuo sausio mėn. Taip užtikrinama, kad EEE susitarime numatytas bendradarbiavimas nenutrūktų ištisus kalendorinius metus.

                  Taikymas atgaline data nedaro poveikio suinteresuotųjų asmenų teisėms bei pareigoms ir nepažeidžia teisėtų lūkesčių principo.

               2019/0114 (NLE)

               Pasiūlymas

               TARYBOS SPRENDIMAS

               dėl pozicijos, kurios Europos Sąjungos vardu turi būti laikomasi
                  EEE jungtiniame komitete, dėl EEE susitarimo 31 protokolo dėl bendradarbiavimo konkrečiose srityse, nesusijusiose su keturiomis laisvėmis, dalinio pakeitimo

                  (Biudžeto eilutė 02 03 01 „Vidaus rinka“ ir biudžeto eilutė 02 03 04 „Vidaus rinkos valdymo priemonės“)

               (Tekstas svarbus EEE)

               EUROPOS SĄJUNGOS TARYBA,

               atsižvelgdama į Sutartį dėl Europos Sąjungos veikimo, ypač į jos 114 straipsnį kartu su 218 straipsnio 9 dalimi,

               atsižvelgdama į 1994 m. lapkričio 28 d. Tarybos reglamentą (EB) Nr. 2894/94 dėl Europos ekonominės erdvės susitarimo įgyvendinimo tvarkos
                  2
               , ypač į jo 1 straipsnio 3 dalį,

               atsižvelgdama į Europos Komisijos pasiūlymą,

               kadangi:

               (1)Europos ekonominės erdvės susitarimas
                  3
                (toliau – EEE susitarimas) įsigaliojo 1994 m. sausio 1 d.;

               (2)pagal EEE susitarimo 98 straipsnį EEE jungtinis komitetas gali nuspręsti, be kita ko, iš dalies pakeisti EEE susitarimo 31 protokolą (toliau – 31 protokolas);

               (3)EEE susitarimo 31 protokole išdėstytos bendradarbiavimo konkrečiose srityse, nesusijusiose su keturiomis laisvėmis, nuostatos;

               (4)tikslinga išplėsti EEE susitarimo susitariančiųjų šalių bendradarbiavimą vykdant iš Europos Sąjungos bendrojo biudžeto finansuojamus Sąjungos veiksmus, susijusius su prekių ir paslaugų vidaus rinkos veikimu ir vystymu;

               (5)todėl EEE susitarimo 31 protokolas turėtų būti iš dalies pakeistas, kad toks išplėstas bendradarbiavimas galėtų būti vykdomas nuo 2019 m. sausio 1 d.;

               (6)Sąjungos pozicija EEE jungtiniame komitete turėtų būti grindžiama pridedamu sprendimo projektu,

               PRIĖMĖ ŠĮ SPRENDIMĄ:

               1 straipsnis

               Pozicija, kurios Sąjungos vardu turi būti laikomasi EEE jungtiniame komitete dėl siūlomo EEE susitarimo 31 protokolo dėl bendradarbiavimo konkrečiose srityse, nesusijusiose su keturiomis laisvėmis, dalinio pakeitimo, grindžiama prie šio sprendimo pridedamu EEE jungtinio komiteto sprendimo projektu.

               2 straipsnis

               Šis sprendimas įsigalioja jo priėmimo dieną.

               Priimta Briuselyje

                     Tarybos vardu

                     Pirmininkas

                     (1)

                        OL L 305, 1994 11 30, p. 6–8.

                     (2)

                        OL L 305, 1994 11 30, p. 6.

                     (3)

                        OL L 1, 1994 1 3, p. 3.

    ---documentbreak---

               EUROPOS KOMISIJA
            Briuselis, 2019 05 27
            COM(2019) 239 final
            PRIEDAS
            prie
            Pasiūlymo dėl TARYBOS SPRENDIMO
            dėl pozicijos, kurios Europos Sąjungos vardu turi būti laikomasiEEE jungtiniame komitete, dėl EEE susitarimo 31 protokolo dėl bendradarbiavimo konkrečiose srityse, nesusijusiose su keturiomis laisvėmis, dalinio pakeitimo(Biudžeto eilutė 02 03 01 „Vidaus rinka“ ir biudžeto eilutė 02 03 04 „Vidaus rinkos valdymo priemonės“)

               PRIEDAS

               EEE JUNGTINIO KOMITETO SPRENDIMAS

               Nr. […]

               […]

               kuriuo iš dalies keičiamas EEE susitarimo 31 protokolas
                  dėl bendradarbiavimo konkrečiose srityse, nesusijusiose su keturiomis laisvėmis

               EEE JUNGTINIS KOMITETAS,

               atsižvelgdamas į Europos ekonominės erdvės susitarimą (toliau – EEE susitarimas), ypač į jo 86 ir 98 straipsnius,

               kadangi:

               tikslinga tęsti EEE susitarimo susitariančiųjų šalių bendradarbiavimą vykdant iš Sąjungos bendrojo biudžeto finansuojamus Sąjungos veiksmus, susijusius su prekių ir paslaugų vidaus rinkos veikimu ir vystymu ir vidaus rinkos valdymo priemonėmis;

               todėl EEE susitarimo 31 protokolas turėtų būti iš dalies pakeistas, kad toks išplėstas bendradarbiavimas galėtų būti vykdomas nuo 2019 m. sausio 1 d.;

               PRIĖMĖ ŠĮ SPRENDIMĄ:

               1 straipsnis

               EEE susitarimo 31 protokolo 7 straipsnio 12 ir 14 pastraipose žodžiai „ir 2018“ pakeičiami žodžiais „, 2018 ir 2019“.

               2 straipsnis

               Šis sprendimas įsigalioja kitą dieną po paskutinio pranešimo perdavimo pagal EEE susitarimo 103 straipsnio 1 dalį*.

                  1Jis taikomas nuo 2019 m. sausio 1 d.

               3 straipsnis

               Šis sprendimas skelbiamas Europos Sąjungos oficialiojo leidinio EEE skyriuje ir EEE priede.

               Priimta Briuselyje […]

                  EEE jungtinio komiteto vardu

                  Pirmininkas

                  […]

                  EEE jungtinio komiteto

                  sekretoriai

                  […]

                     (1)
                  *
                        [Konstitucinių reikalavimų nenurodyta.] [Konstituciniai reikalavimai nurodyti.]


               EUROPOS KOMISIJA
            Briuselis, 2019 05 27
            COM(2019) 238 final
            2019/0113(NLE)
            Pasiūlymas
            TARYBOS SPRENDIMAS
            dėl pozicijos, kurios Europos Sąjungos vardu turi būti laikomasiEEE jungtiniame komitete, dėl EEE susitarimo 31 protokolodėl bendradarbiavimo konkrečiose srityse, nesusijusiose su keturiomis laisvėmis, dalinio pakeitimo(Biudžeto eilutė 04 03 01 03 „Socialinė apsauga“)
            (Tekstas svarbus EEE)

               AIŠKINAMASIS MEMORANDUMAS

               1.PASIŪLYMO APLINKYBĖS

               •Pasiūlymo pagrindimas ir tikslai

                  Siekdamas užtikrinti reikiamą vidaus rinkos teisinį saugumą ir vientisumą, EEE jungtinis komitetas turi įtraukti visus susijusius ES teisės aktus į EEE susitarimą kuo greičiau po jų priėmimo ir sudaryti sąlygas EEE narėmis esančioms ELPA valstybėms dalyvauti su EEE susijusiuose ES veiksmuose arba programose.

                  EEE jungtinio komiteto sprendimo projektu (pridedamu prie siūlomo Tarybos sprendimo) siekiama iš dalies pakeisti EEE susitarimo 31 protokolą dėl bendradarbiavimo konkrečiose srityse, nesusijusiose su keturiomis laisvėmis. Tai yra būtina, siekiant sudaryti sąlygas EEE narėmis esančioms ELPA valstybėms dalyvauti vykdant Sąjungos programas ir veiksmus, finansuojamus pagal Europos Sąjungos bendrojo biudžeto eilutes. Šiuo atveju šiuo pakeitimu siekiama sudaryti sąlygas EEE narėmis esančioms ELPA valstybėms (Norvegijai, Islandijai ir Lichtenšteinui) dalyvauti vykdant Sąjungos veiksmus, susijusius su laisvu darbuotojų judėjimu, socialinės apsaugos sistemų koordinavimu ir migrantams, įskaitant migrantus iš trečiųjų šalių, skirtomis priemonėmis, kurie finansuojami pagal 2019 finansinių metų Europos Sąjungos bendrojo biudžeto eilutę 04 03 01 03.

               •Suderinamumas su toje pačioje politikos srityje galiojančiomis nuostatomis

                  Pridedamas Jungtinio komiteto sprendimo projektas visiškai atitinka EEE susitarimo tikslą stiprinti tvarius ir subalansuotus susitariančiųjų šalių prekybos ir ekonominius ryšius, taikant vienodas konkurencijos sąlygas ir laikantis tokių pačių taisyklių tam, kad būtų sukurta vientisa Europos ekonominė erdvė.

               •Suderinamumas su kitomis Sąjungos politikos sritimis

                  Jungtinio komiteto sprendimas taip pat dera su kitų sričių Sąjungos politika, visų pirma siekiant apsaugoti ES vidaus rinkos vientisumą.

               2.TEISINIS PAGRINDAS, SUBSIDIARUMO IR PROPORCINGUMO PRINCIPAI

               •Teisinis pagrindas

                  Pasiūlymas grindžiamas 46 ir 48 straipsniais kartu su 218 straipsnio 9 dalimi. Tarybos reglamento (EB) Nr. 2894/94 dėl EEE susitarimo įgyvendinimo tvarkos
                     1
                   1 straipsnio 3 dalyje nustatyta, kad Taryba, remdamasi Komisijos pasiūlymu, nustato poziciją, kurios Sąjungos vardu turi būti laikomasi dėl tokių sprendimų.

               •Subsidiarumo principas (neišimtinės kompetencijos atveju)

                  Pasiūlymas atitinka subsidiarumo principą dėl toliau nurodytos priežasties.

                  Šio pasiūlymo tikslo, t. y. užtikrinti vidaus rinkos vientisumą, valstybės narės negali deramai pasiekti, todėl dėl siūlomo veiksmo poveikio to tikslo būtų geriau siekti Sąjungos lygmeniu.

               •Proporcingumo principas

                  Pagal proporcingumo principą šiuo pasiūlymu neviršijama to, kas būtina nurodytam tikslui pasiekti.

               •Priemonės pasirinkimas

                  Pagal EEE susitarimo 98 straipsnį pasirinkta priemonė yra EEE jungtinio komiteto sprendimas. EEE jungtinis komitetas užtikrina veiksmingą EEE susitarimo įgyvendinimą ir veikimą. Todėl EEE susitarime numatytais atvejais jis priima sprendimus.

               3.EX POST VERTINIMO, KONSULTACIJŲ SU SUINTERESUOTOSIOMIS ŠALIMIS IR POVEIKIO VERTINIMO REZULTATAI

                  Netaikoma.

               4.POVEIKIS BIUDŽETUI

                  EEE narėmis esančios ELPA valstybės prisideda prie biudžeto eilutės 04 03 01 03 „Laisvas darbuotojų judėjimas, socialinės apsaugos sistemų koordinavimas ir migrantams, įskaitant migrantus iš trečiųjų šalių, skirtos priemonės“ finansavimo. Tiksli suma bus nustatyta vadovaujantis EEE susitarimo nuostatomis, kai bus priimtas šis Tarybos sprendimo projektas.

               5.KITI ELEMENTAI

               Vadovaujantis ES biudžeto politika, dalyvauti ES veikloje leidžiama tik tada, kai sumokamas atitinkamas finansinis įnašas. Tačiau pagal EEE susitarimo 32 protokolą EEE narėmis esančių ELPA valstybių metinis finansinis įnašas kasmet sumokamas iki rugpjūčio mėn. 31 d. po to, kai EEE narėmis esančioms ELPA valstybėms iki rugpjūčio mėn. 15 d. pateikiamas Europos Komisijos parengtas ES lėšų reikalavimas.

               Todėl, siekiant užpildyti spragą nuo sausio iki rugpjūčio mėn., Jungtinio komiteto sprendimo projektas turi būti taikomas atgaline data nuo sausio mėn. Taip užtikrinama, kad EEE susitarime numatytas bendradarbiavimas nenutrūktų ištisus kalendorinius metus.

                  Taikymas atgaline data nedaro poveikio suinteresuotųjų asmenų teisėms bei pareigoms ir nepažeidžia teisėtų lūkesčių principo.

               2019/0113 (NLE)

               Pasiūlymas

               TARYBOS SPRENDIMAS

               dėl pozicijos, kurios Europos Sąjungos vardu turi būti laikomasi
                  EEE jungtiniame komitete, dėl EEE susitarimo 31 protokolo
                  dėl bendradarbiavimo konkrečiose srityse, nesusijusiose su keturiomis laisvėmis, dalinio pakeitimo

                  (Biudžeto eilutė 04 03 01 03 „Socialinė apsauga“)

               (Tekstas svarbus EEE)

               EUROPOS SĄJUNGOS TARYBA,

               atsižvelgdama į Sutartį dėl Europos Sąjungos veikimo, ypač į jos 46 ir 48 straipsnius kartu su 218 straipsnio 9 dalimi,

               atsižvelgdama į 1994 m. lapkričio 28 d. Tarybos reglamentą (EB) Nr. 2894/94 dėl Europos ekonominės erdvės susitarimo įgyvendinimo tvarkos
                  2
               , ypač į jo 1 straipsnio 3 dalį,

               atsižvelgdama į Europos Komisijos pasiūlymą,

               kadangi:

               (1)Europos ekonominės erdvės susitarimas
                  3
                (toliau – EEE susitarimas) įsigaliojo 1994 m. sausio 1 d.;

               (2)pagal EEE susitarimo 98 straipsnį EEE jungtinis komitetas gali nuspręsti, be kita ko, iš dalies pakeisti EEE susitarimo 31 protokolą;

               (3)EEE susitarimo 31 protokole nustatytos konkrečios bendradarbiavimo konkrečiose srityse, nesusijusiose su keturiomis laisvėmis, nuostatos;

               (4)tikslinga tęsti EEE susitarimo Susitariančiųjų Šalių bendradarbiavimą, vykdant iš Europos Sąjungos bendrojo biudžeto finansuojamus Sąjungos veiksmus, susijusius su laisvu darbuotojų judėjimu, socialinės apsaugos sistemų koordinavimu ir migrantams, įskaitant migrantus iš trečiųjų šalių, skirtomis priemonėmis;

               (5)todėl tam, kad šis išplėstas bendradarbiavimas būtų tęsiamas po 2018 m. gruodžio 31 d., reikėtų iš dalies pakeisti EEE susitarimo 31 protokolą;

               (6)todėl Sąjungos pozicija EEE jungtiniame komitete turėtų būti grindžiama pridedamu sprendimo projektu,

               PRIĖMĖ ŠĮ SPRENDIMĄ:

               1 straipsnis

               Pozicija, kurios Sąjungos vardu turi būti laikomasi EEE jungtiniame komitete dėl siūlomo EEE susitarimo 31 protokolo dėl bendradarbiavimo konkrečiose srityse, nesusijusiose su keturiomis laisvėmis, dalinio pakeitimo, grindžiama prie šio sprendimo pridėtu EEE jungtinio komiteto sprendimo projektu.

               2 straipsnis

               Šis sprendimas įsigalioja jo priėmimo dieną.

               Priimta Briuselyje

                     Tarybos vardu

                     Pirmininkas

                     (1)

                        OL L 305, 1994 11 30, p. 6–8.

                     (2)

                        OL L 305, 1994 11 30, p. 6.

                     (3)

                        OL L 1, 1994 1 3, p. 3.

    ---documentbreak---

               EUROPOS KOMISIJA
            Briuselis, 2019 05 27
            COM(2019) 238 final
            PRIEDAS
            prie
            Pasiūlymo dėl Tarybos sprendimo
            dėl pozicijos, kurios Europos Sąjungos vardu turi būti laikomasiEEE jungtiniame komitete, dėl EEE susitarimo 31 protokolodėl bendradarbiavimo konkrečiose srityse, nesusijusiose su keturiomis laisvėmis, dalinio pakeitimo(Biudžeto eilutė 04 03 01 03 „Socialinė apsauga“)

               PRIEDAS

               EEE JUNGTINIO KOMITETO SPRENDIMAS
               Nr. […]

               [...]

               kuriuo iš dalies keičiamas EEE susitarimo 31 protokolas
               dėl bendradarbiavimo konkrečiose srityse, nesusijusiose su keturiomis laisvėmis

               EEE JUNGTINIS KOMITETAS,

               atsižvelgdamas į Europos ekonominės erdvės susitarimą (toliau – EEE susitarimas), ypač į jo 86 ir 98 straipsnius,

               kadangi:

               (1)tikslinga tęsti EEE susitarimo Susitariančiųjų Šalių bendradarbiavimą, vykdant iš Sąjungos bendrojo biudžeto finansuojamus Sąjungos veiksmus, susijusius su laisvu darbuotojų judėjimu, socialinės apsaugos sistemų koordinavimu ir migrantams, įskaitant migrantus iš trečiųjų šalių, skirtomis priemonėmis;

               (2)todėl EEE susitarimo 31 protokolas turėtų būti iš dalies pakeistas, kad toks išplėstas bendradarbiavimas galėtų būti vykdomas nuo 2019 m. sausio 1 d.;

               PRIĖMĖ ŠĮ SPRENDIMĄ:

               1 straipsnis

               EEE susitarimo 31 protokolo 5 straipsnio 5 ir 13 pastraipose žodžiai „ir 2018“ pakeičiami žodžiais „, 2018 ir 2019“.

               2 straipsnis

               Šis sprendimas įsigalioja kitą dieną po paskutinio pranešimo perdavimo pagal EEE susitarimo 103 straipsnio 1 dalį*.

                  1Jis taikomas nuo 2019 m. sausio 1 d.

               3 straipsnis

               Šis sprendimas skelbiamas Europos Sąjungos oficialiojo leidinio EEE skyriuje ir EEE priede.

               Priimta Briuselyje

                  EEE jungtinio komiteto vardu

                  Pirmininkas

                  EEE jungtinio komiteto

                  sekretoriai

                     (1)
                  *
                        [Konstitucinių reikalavimų nenurodyta.] [Konstituciniai reikalavimai nurodyti.]


               EUROPOS KOMISIJA
            Briuselis, 2019 05 27
            COM(2019) 241 final
            2019/0115(NLE)
            Pasiūlymas
            TARYBOS SPRENDIMAS
            dėl pozicijos, kurios Europos Sąjungos vardu turi būti laikomasiEEE jungtiniame komitete, dėl EEE susitarimo 31 protokolo dėl bendradarbiavimo konkrečiose srityse, nesusijusiose su keturiomis laisvėmis, dalinio pakeitimo(Biudžeto eilutė 33 02 03 01 „Bendrovių teisė“)
            (Tekstas svarbus EEE)

               AIŠKINAMASIS MEMORANDUMAS

               1.PASIŪLYMO APLINKYBĖS

               •Pasiūlymo pagrindimas ir tikslai

               Siekdamas užtikrinti reikiamą vidaus rinkos teisinį saugumą ir vientisumą, EEE jungtinis komitetas turi įtraukti visus susijusius ES teisės aktus į EEE susitarimą kuo greičiau po jų priėmimo ir sudaryti sąlygas EEE narėmis esančioms ELPA valstybėms dalyvauti su EEE susijusiuose ES veiksmuose arba programose.

                  EEE jungtinio komiteto sprendimo projektu (pridedamu prie siūlomo Tarybos sprendimo) siekiama iš dalies pakeisti EEE susitarimo 31 protokolą dėl bendradarbiavimo konkrečiose srityse, nesusijusiose su keturiomis laisvėmis. Tai yra būtina, siekiant sudaryti sąlygas EEE narėmis esančioms ELPA valstybėms dalyvauti vykdant Sąjungos programas ir veiksmus, finansuojamus pagal Europos Sąjungos bendrojo biudžeto eilutes. Šiuo atveju šiuo pakeitimu siekiama sudaryti sąlygas EEE narėmis esančioms ELPA valstybėms (Norvegijai, Islandijai ir Lichtenšteinui) dalyvauti vykdant Sąjungos veiksmus, kurie finansuojami pagal 2019 finansinių metų Europos Sąjungos bendrojo biudžeto eilutę 33 02 03 01 „Bendrovių teisė“.

               •Suderinamumas su toje pačioje politikos srityje galiojančiomis nuostatomis

                  Pridedamas Jungtinio komiteto sprendimo projektas visiškai atitinka EEE susitarimo tikslą stiprinti tvarius ir subalansuotus susitariančiųjų šalių prekybos ir ekonominius ryšius, taikant vienodas konkurencijos sąlygas ir laikantis tokių pačių taisyklių tam, kad būtų sukurta vientisa Europos ekonominė erdvė.

               •Suderinamumas su kitomis Sąjungos politikos sritimis

                  Jungtinio komiteto sprendimas taip pat dera su kitų sričių Sąjungos politika, visų pirma siekiant apsaugoti ES vidaus rinkos vientisumą.

               2.TEISINIS PAGRINDAS, SUBSIDIARUMO IR PROPORCINGUMO PRINCIPAI

               •Teisinis pagrindas

               Pasiūlymas grindžiamas SESV 114 straipsniu kartu su 218 straipsnio 9 dalimi. Tarybos reglamento (EB) Nr. 2894/94 dėl EEE susitarimo įgyvendinimo tvarkos
                  1
                1 straipsnio 3 dalyje nustatyta, kad Taryba, remdamasi Komisijos pasiūlymu, nustato poziciją, kurios Sąjungos vardu turi būti laikomasi dėl tokių sprendimų.

               •Subsidiarumo principas (neišimtinės kompetencijos atveju)

               Pasiūlymas atitinka subsidiarumo principą dėl toliau nurodytos priežasties.

                  Šio pasiūlymo tikslo, t. y. užtikrinti vidaus rinkos vientisumą, valstybės narės negali deramai pasiekti, todėl dėl siūlomo veiksmo poveikio to tikslo būtų geriau siekti Sąjungos lygmeniu.

               •Proporcingumo principas

                  Pagal proporcingumo principą šiuo pasiūlymu neviršijama to, kas būtina, kad būtų pasiektas jo tikslas – užtikrinti vidaus rinkos vientisumą.

               •Priemonės pasirinkimas

                  Pagal EEE susitarimo 98 straipsnį pasirinkta priemonė yra EEE jungtinio komiteto sprendimas. EEE jungtinis komitetas užtikrina veiksmingą EEE susitarimo įgyvendinimą ir veikimą. Todėl Susitarime numatytais atvejais jis priima sprendimus.

               3.EX POST VERTINIMO, KONSULTACIJŲ SU SUINTERESUOTOSIOMIS ŠALIMIS IR POVEIKIO VERTINIMO REZULTATAI

                  Netaikoma.

               4.POVEIKIS BIUDŽETUI

                  EEE narėmis esančios ELPA valstybės turi finansiškai prisidėti prie Sąjungos biudžeto, biudžeto eilutės 33 02 03 01 „Bendrovių teisė“. Tiksli suma bus nustatyta vadovaujantis EEE susitarimo nuostatomis, kai bus priimtas šis Tarybos sprendimo projektas.

               5.KITI ELEMENTAI

                  Vadovaujantis ES biudžeto politika, dalyvauti ES veikloje leidžiama tik tada, kai sumokamas atitinkamas finansinis įnašas. Tačiau pagal EEE susitarimo 32 protokolą EEE narėmis esančių ELPA valstybių metinis finansinis įnašas kasmet sumokamas iki rugpjūčio mėn. 31 d. po to, kai EEE narėmis esančioms ELPA valstybėms iki rugpjūčio mėn. 15 d. pateikiamas Europos Komisijos parengtas ES lėšų reikalavimas.

                  Todėl, siekiant užpildyti spragą nuo sausio iki rugpjūčio mėn., Jungtinio komiteto sprendimo projektas turi būti taikomas atgaline data nuo sausio mėn. Taip užtikrinama, kad EEE susitarime numatytas bendradarbiavimas nenutrūktų ištisus kalendorinius metus.

                  Taikymas atgaline data nedaro poveikio suinteresuotųjų asmenų teisėms bei pareigoms ir nepažeidžia teisėtų lūkesčių principo.

               2019/0115 (NLE)

               Pasiūlymas

               TARYBOS SPRENDIMAS

               dėl pozicijos, kurios Europos Sąjungos vardu turi būti laikomasi
                  EEE jungtiniame komitete, dėl EEE susitarimo 31 protokolo dėl bendradarbiavimo konkrečiose srityse, nesusijusiose su keturiomis laisvėmis, dalinio pakeitimo

                  (Biudžeto eilutė 33 02 03 01 „Bendrovių teisė“)

               (Tekstas svarbus EEE)

               EUROPOS SĄJUNGOS TARYBA,

               atsižvelgdama į Sutartį dėl Europos Sąjungos veikimo, ypač į jos 114 straipsnį kartu su 218 straipsnio 9 dalimi,

               atsižvelgdama į 1994 m. lapkričio 28 d. Tarybos reglamentą (EB) Nr. 2894/94 dėl Europos ekonominės erdvės susitarimo įgyvendinimo tvarkos
                  2
               , ypač į jo 1 straipsnio 3 dalį,

               atsižvelgdama į Europos Komisijos pasiūlymą,

               kadangi:

               (1)Europos ekonominės erdvės susitarimas
                  3
                (toliau – EEE susitarimas) įsigaliojo 1994 m. sausio 1 d.;

               (2)pagal EEE susitarimo 98 straipsnį EEE jungtinis komitetas gali nuspręsti, be kita ko, iš dalies pakeisti EEE susitarimo 31 protokolą;

               (3)EEE susitarimo 31 protokole išdėstytos bendradarbiavimo konkrečiose srityse, nesusijusiose su keturiomis laisvėmis, nuostatos;

               (4)tikslinga tęsti EEE susitarimo Susitariančiųjų Šalių bendradarbiavimą vykdant iš Europos Sąjungos bendrojo biudžeto finansuojamus Sąjungos veiksmus, susijusius su bendrovių teise;

               (5)todėl EEE susitarimo 31 protokolas turėtų būti iš dalies pakeistas, kad toks išplėstas bendradarbiavimas galėtų būti vykdomas nuo 2019 m. sausio 1 d.;

               (6)Sąjungos pozicija EEE jungtiniame komitete turėtų būti grindžiama pridedamu sprendimo projektu,

               PRIĖMĖ ŠĮ SPRENDIMĄ:

               1 straipsnis

               Pozicija, kurios Sąjungos vardu turi būti laikomasi EEE jungtiniame komitete dėl siūlomo EEE susitarimo 31 protokolo dėl bendradarbiavimo konkrečiose srityse, nesusijusiose su keturiomis laisvėmis, pakeitimo, grindžiama prie šio sprendimo pridėtu EEE jungtinio komiteto sprendimo projektu.

               2 straipsnis

               Šis sprendimas įsigalioja jo priėmimo dieną.

               Priimta Briuselyje

                     Tarybos vardu

                     Pirmininkas

                     (1)

                        OL L 305, 1994 11 30, p. 6–8.

                     (2)

                        OL L 305, 1994 11 30, p. 6.

                     (3)

                        OL L 1, 1994 1 3, p. 3.

    ---documentbreak---

               EUROPOS KOMISIJA
            Briuselis, 2019 05 27
            COM(2019) 241 final
            PRIEDAS
            prie
            Pasiūlymo dėl TARYBOS SPRENDIMO
            dėl pozicijos, kurios Europos Sąjungos vardu turi būti laikomasiEEE jungtiniame komitete, dėl EEE susitarimo 31 protokolo dėl bendradarbiavimo konkrečiose srityse, nesusijusiose su keturiomis laisvėmis, dalinio pakeitimo(Biudžeto eilutė 33 02 03 01 „Bendrovių teisė“)

               PRIEDAS

               EEE JUNGTINIO KOMITETO SPRENDIMAS
               Nr.

               [...]

               kuriuo iš dalies keičiamas EEE susitarimo 31 protokolas
               dėl bendradarbiavimo konkrečiose srityse, nesusijusiose su keturiomis laisvėmis

               EEE JUNGTINIS KOMITETAS,

               atsižvelgdamas į Europos ekonominės erdvės susitarimą (toliau – EEE susitarimas), ypač į jo 86 ir 98 straipsnius,

               kadangi:

               (1)tikslinga tęsti EEE susitarimo susitariančiųjų šalių bendradarbiavimą vykdant iš Sąjungos bendrojo biudžeto finansuojamus Sąjungos veiksmus, susijusius su bendrovių teise;

               (2)todėl EEE susitarimo 31 protokolas turėtų būti iš dalies pakeistas, kad toks išplėstas bendradarbiavimas galėtų būti vykdomas nuo 2019 m. sausio 1 d.;

               PRIĖMĖ ŠĮ SPRENDIMĄ:

               1 straipsnis

               EEE susitarimo 31 protokolo 7 straipsnio 13 dalyje žodžiai „ir 2018“ pakeičiami žodžiais „ , 2018 ir 2019“.

               2 straipsnis

               Šis sprendimas įsigalioja kitą dieną po paskutinio pranešimo perdavimo pagal EEE susitarimo 103 straipsnio 1 dalį*.

                  1Jis taikomas nuo 2019 m. sausio 1 d.

               3 straipsnis

               Šis sprendimas skelbiamas Europos Sąjungos oficialiojo leidinio EEE skyriuje ir EEE priede.

               Priimta Briuselyje

               EEE jungtinio komiteto vardu

               Pirmininkas

               EEE jungtinio komiteto

               sekretoriai

                     (1)
                  *
                        [Konstitucinių reikalavimų nenurodyta.] [Konstituciniai reikalavimai nurodyti.]